सामग्री: सोशल मीडियामुळे तरुणांच्या मतदानावर कसा परिणाम होतो? - पाहा व्हीडिओ

भारतीय जनता पक्षाने तर यासाठी 9 लाख 'सेल फोन प्रमुखां'ची फौज तैनात केली आहे, तर काँग्रेसनं त्यांच्या कार्यांची माहिती शेअर करण्यावर भर दिला आहे. पण या सोशल मीडियावरच्या प्रचाराचा तरुणांच्या मतदानावर परिणाम होतो का? तो कसा आणि किती होतो? हे समजून घेण्यासाठी आम्ही 4 एप्रिलला (गुरुवार) लातूर जिल्ह्यातील मोहनाळ गाव गाठलं.

इथल्या धनंजय मुंडेला आम्ही भेटलो. 27 वर्षांचा धनंजय सध्या स्पर्धा परीक्षेची तयारी करतोय. पण त्यामुळे तो काही स्वतःला पुस्तकांच्या समुद्रात बुडवून घेतोय, असं नाही. धनंजय बऱ्यापैकी सोशल मीडियावर अॅक्टिव्ह असल्याचं सांगतो.

मोहनाळ येथील तरुण मतदार

सकाळी झोपेतून उठल्याउठल्या तो मोबाईल हातात घेतो आणि इंटरनेट ऑन केलं. सगळ्यात आधी तो व्हॉट्सअॅपवरील मेसेजेस 'चेक' करतो आणि मग फेसबुकवरचे नोटिफिकेशन्स पाहतो. ते एक-एक क्लिअर केल्यावरच तो बेडवरून उठतो आणि ब्रश हातात घेऊन बाकीचं आवरायला सुरुवात करतो. 

आपल्यापैकी अनेकांचं आयुष्य बहुदा असंच असावं. पण सर्वांचे सकाळचे मेसेजस, नोटिफिकेशन्स वेगवेगळे असू शकतात.

काय होते धनंजयला आलेले मेसेज?

धनंजयला सकाळीच व्हॉट्सअॅपवर एक व्हीडिओ आला. त्याविषयी तो सांगतो, "सकाळी उठून व्हॉट्सअॅप चेक केलं, तेव्हा शरद पवारांचा एक व्हीडिओ आला होता. 1993 सालचा तो व्हीडिओ होता. किल्लारी भूकंपाच्या वेळी शरद पवारांनी कसं काम केलं, हे त्या व्हीडिओत सांगण्यात आलं आहे." 

व्हॉट्सअप मेसेज

यानंतर त्याला अजून एक मेसेज व्हॉट्सअॅपवर आला. या मेसेजमध्ये लातूरच्या लोकसभा उमेदवारांच्या शैक्षणिक पात्रतेची तुलना करण्यात आली होती. 

या मेसेजेसविषयी धनंजय सांगतो, "भाजपचे सुधाकर शृंगारे दहावी पास आहेत तर काँग्रेसचे मच्छिंद्र कामत पदवी पास आहे, हे सांगणारा एक मेसेज आला आहे. विरोधक मुद्दामहून शृंगारे यांना टार्गेट आहेत, असं त्यात म्हटलं आहे."

लातूर लोकसभा मतदारसंघात 18 एप्रिलला मतदान आहे.

धनंजय मुंडे

धनंजय हे सांगत असतानाच त्याच्याशेजारी बसलेल्या मनमोहन मुंडेनं व्हॉट्सअॅप ऑन केलं आणि तो सांगू लागला, "मला सकाळीच ABP न्यूज चॅनेलचा लोकसभा निवडणुकीचा सर्व्हे आला आहे. यात महाराष्ट्रात कोणत्या पक्षाला, किती जागा मिळणार, हे सांगितलं आहे."  

26 वर्षांचा मनमोहन सध्या शेती करतो. पण दिवसभरात अनेकदा, अगदी तासातासाला व्हॉट्सअॅप चेक करत असतो, असं...\nमागील सामग्री खालीलप्रमाणे सारांशित केली जाऊ शकते:
लोकसभा निवडणुकीच्या मतदानाला सुरुवात झाली आहे. देशातील तरुण मतदारांपर्यंत पोहोचण्यासाठी राजकीय पक्ष सोशल मीडियावरून प्रचार करताना दिसून येत आहेत.